Na temelju članka 54. stavka 1. Zakona o ustanovama (Narodne novine broj 76/93, 29/97, 47/99, 35/08 i 127/19) te članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 7/17, 68/18, 98/19, 64/20) i članka 66. Statuta Osnovne škole Biograd, Biograd na Moru, Školski odbor Osnovne škole Biograd, Biograd na Moru, uz prethodnu suglasnost Županijske skupštine Zadarske županije, KLASA: 602-02/21-1/15, URBROJ: 2198/1-02-21-4 od 22. veljače 2021. godine, na drugoj sjednici održanoj dana 30. travnja 2021. godine donosi:

**STATUTARNU ODLUKU O IZMJENAMA I DOPUNAMA STATUTA**

**OSNOVNE ŠKOLE BIOGRAD**

**Članak 1.**

U Statutu Osnovne škole Biograd (KLASA: 012-03/19-01/01, URBROJ: 2198/16-11-01-19-2, od 24. srpnja 2019. godine) u članku 16. stavku 2. riječi: „Uredu državne uprave u Zadarskoj županiji“ zamjenjuju se riječima: „nadležnom upravnom tijelu županije“.

**Članak 2.**

U članku 59. stavku 2. riječi: „Ured državne uprave u Zadarskoj županiji“ zamjenjuju se riječima: „nadležno upravno tijelo županije“.

**Članak 3.**

U članku 88. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

**Članak 4.**

Članak 92. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 88. stavka 2. ovoga Statuta ili da je u postupku donošenja odluke o razrješenju došlo do povrede koja je značajno utjecala na ishod postupka“.

**Članak 5.**

U članku 106. stavku 2. riječi: „Ureda državne uprave u Zadarskoj županiji nadležnog za poslove obrazovanja“ zamjenjuju se riječima: „nadležnog upravnog tijela županije“.

U članku 106. stavku 3. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 6.**

U članku 108. stavku 2. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 7.**

U članku 109. stavku 1. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 8.**

U članku 153. stavku 2. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 9.**

U članku 169. stavku 2. riječi: „Ured državne uprave“ zamjenjuju se riječima: „nadležno upravno tijelo županije“.

**Članak 10.**

Članak 195. mijenja se i glasi: „ Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom“.

**Članak 11.**

U članku 207. riječi: „Ured državne uprave u Zadarskoj županiji“ zamjenjuju se riječima: „nadležno upravno tijelo županije“.

**Članak 12.**

Ova Statutarna odluka o izmjenama i dopunama Statuta stupa na snagu osmi dan nakon dana objave na oglasnoj ploči Škole.

KLASA: 012-03/21-01/01

URBROJ: 2198/16-11-07-21-1

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Margita Brzoja

Ova Statutarna odluka o izmjenama i dopunama Statuta objavljena je na oglasnoj ploči Škole dana 30. travnja 2021. godine, a stupila je na snagu dana 8. svibnja 2021. godine.

Ravnatelj Škole:

\_\_\_\_\_\_\_\_\_\_\_\_\_\_\_\_\_\_

Jordanko Miloš, prof.